Jugendherberge País Vasco , Jugendherbergen in País Vasco - Hostelling International
22 Jugenherbergen in País Vasco - Erkunden País Vasco - Álava - Guipúzcoa - Vizcaya Siehe Reiseführer (Redirected from Aert Van Waes)
Retrieved from "https://en.wikipedia.org/w/index.php?title=Aert_van_Waes&oldid=815678991" Beleggings: Oorweeg gerus verhuureiendom - Jou Geld | Solidariteit WêreldJou Geld | Solidariteit Wêreld
Tuis › Artikels › Beleggings: Oorweeg gerus verhuureiendom
Beleggings: Oorweeg gerus verhuureiendom
Eiendom word deurlopend as een van die belangrikste bateklasse onder beleggers beskou. Soos aandele met dividende, is eiendom een van die min bates wat met inflasie groei én steeds ŉ gereelde kontantuitbetaling oplewer. Volgens Absa se huisprysindeks het middelslaghuise in die 30 jaar sedert 1982 met gemiddeld 10,3% per jaar gegroei, terwyl die algemene inflasiekoers oor dieselfde tydperk sowat 9,9% was.
Beleggings soos vaste deposito’s verskaf wel kontantvloei in die vorm van rente, maar die bate verloor mettertyd sy koopkrag vanweë inflasie en die tydwaarde van geld. Ander beleggings soos goeie kuns of goudmunte behou hul kapitaalwaarde maar verskaf nie noodwendig ŉ deurlopende kontantvloei aan die belegger nie.
Tussen 2000 en 2006 het Suid-Afrika ŉ bloeityd beleef met huispryse wat gemiddeld 20% per jaar gestyg het. Dit het gelei tot ŉ oorwaardasie van die mark. Vanaf 2008 het daar stagnasie in die mark ingetree, en het eiendomspryse konstant gebly en in sommige jare selfs gedaal. Tans is die huismark besig om weer sy kop op te tel. In 2012 het huispryse gemiddeld met 9,5% gestyg, en die aanduiding is dat dieselfde groei in 2013 verwag kan word.
Eiendom het een baie belangrike voordeel bo ander bateklasse – die moontlikheid van hefboomfinansiering. Dit beteken dat ŉ belegger wat genoeg vir ŉ deposito gespaar het, ŉ bate van vyf of 10 keer soveel kan bekostig omdat die eiendom as sekuriteit vir ŉ lening by ŉ bank kan dien. Dit verander die opbrengsprentjie nogal drasties indien mens die opbrengs op die oorspronklike deposito bereken in stede van op die waarde van die eiendom as sodanig.
Kom ons neem as voorbeeld ŉ belegging in ŉ woonstel met ŉ kosprys van R600 000. Oordragkoste sal waarskynlik so R25 000 beloop. Teen ŉ bruto huuropbrengs van 9% per jaar behoort die maandelikse huur R4 500 te beloop, terwyl heffings waarskynlik nie meer as R800 per maand sal wees nie. Ons veronderstel verder ŉ gemiddelde inflasiekoers van 6,5% per jaar, ŉ uitleenkoers van 7,5% per jaar en ŉ persoonlike belastingkoers van 40%. ŉ Belegger met ŉ beskikbare beleggingsbedrag van R145 000 (20% deposito plus oordragkoste) wat die eiendom vir 10 jaar uitverhuur en dan verkoop, sal waarskynlik ŉ gemiddelde na-belaste opbrengs op sy R145 000 van so 17,7% per jaar oor die tydperk kan realiseer. Dit is nadat die uitstaande verband afgelos is en die nodige kapitaalwinsbelasting betaal is. In ŉ hoër inflasie-omgewing lyk die prentjie ewe goed. Met ŉ gemiddelde rentekoers van 13% en inflasie van 12%, styg die opbrengs na 23,6%.
Natuurlik is verhuring nie sonder probleme nie. Daar is altyd die risiko dat ŉ geskikte huurder nie gevind word nie, of dat die huurder weier om te betaal. Verder kan instandhouding, veral in die geval van ŉ huis, tyd en geld van die eienaar verg. Dit bly nietemin die moeite werd om die mark dop te hou en in te klim indien ŉ winskopie raakgeloop word.
Risiko’s met verhuring
Skielike styging in rentekoers
Belegging moeilik realiseerbaar